钦定古今图书集成/明伦汇编/氏族典/第234卷 > 张钧
## 钦定古今图书集成/明伦汇编/氏族典/第234卷 > 张钧

按《后汉书张让传》：黄巾既作，盗贼糜沸。郎中中山张
钧上书曰：“窃惟张角所以能兴兵作乱者，其源皆由
十常侍。”天子以钧章示让等，皆免冠徒跣顿首。有诏
视事如故。帝怒钧曰：“此真狂子也！十常侍固当有一
人善者不？”钧复重上，犹如前章，辄寝不报。诏使廷尉
侍御史考为张角道者。御史承让等旨，遂诬奏钧，掠
死狱中。